જે પણ શાળાઓ કાયદામાં નક્કી કરાયેલી ફી કરતા જો વધારે ફી લેવા માગતી હોય તો તેમણે રાજય સરકારે નક્કી કરેલી ફી નિર્ધારણ કમિટિ સમક્ષ પોતાની રજૂઆત કરી પોતે ફી કેમ વધારે લેવા માગે છે તે અંગે વિસ્તૃત અહેવાલ આપવાની જોગવાઈ પણ આ નિયમમાં છે. જોકે, ફી નિર્ધારણ કમિટિ સમક્ષ જવાને બદલે 450 જેટલી સ્કૂલોએ હાઈકોર્ટમાં તેની સામે અપીલ કરી હતી. કોર્ટમાં જનારી સ્કૂલોનો દાવો હતો કે, આ કાયદો શાળાઓની શાળા ચલાવવાના વ્યવસાયની સ્વાયતતા અને મૂળભૂત અધિકાર પર તરાપ મારે છે. પીટીશનોમાં એવું પણ જણાવવામાં આવ્યું હતું કે CBSE સંચાલિત શાળાઓને આ કાયદા હેઠળ આવરી લેવાનો વિષય રાજય સરકારની સત્તાની બહારનો હોવાથી તે ગેરબંધારણીય છે.